ⴰⴳⵯⵍⵉⴼ ⵏ ⵉⵏⵥⵕⴽⵉ ⵜⴰⴷⴷⴰⵔⵜ ⵏ ⵓⴳⵯⵔⵔⴰⵎ ⵏ ⵉⵏⵥⵕⴽⵉ

thumb|ⵜⴰⵡⵍⴰⴼⵜ ⵏ ⵓⴳⵯⵍⵉⴼ ⵏ ⵉⵏⵥⵕⴽⵉ
ⴰⴳⵯⵍⵉⴼ ⵏ ⵉⵏⵥⵕⴽⴽⵉ ⵏⵉⵖ ⵜⴰⴷⴷⴰⵔⵜ ⵏ ⵓⴳⵔⵔⴰⵎ, ⵉⴳⴰ ⵢⴰⵜ ⵜⴳⵔⵓⵎⵎⴰ ⵏ ⵉⴳⵯⵍⵉⴼⵏ ⵉⵍⵍⴰⵏ ⴳ ⵓⴹⵡⵡⴰⵕ ⵏ ⵉⵏⵥⵕⴽⴽⵉ, ⵜⴰⵙⴳⴰ ⵏ ⵓⴳⴰⴷⵉⵔ, ⴳ ⵍⵎⵖⵔⵉⴱ, ⵉⵍⵍⴰ ⵙⴳ ⵜⴰⵙⵓⵜ ⵜⵉⵙ 17, ⵢⵉⵍⵉ ⵓⵙⵜⵔⴰⵔ ⵏ ⵓⴳⵍⵉⴼ ⴰⵏⵏ ⴳ ⵓⵙⴳⴳⵯⴰⵙ ⵏ 1850, ⵉⴳ ⵓⴳⵍⵉⴼ ⴰⵏⵏ ⵢⴰⵜ ⵜⴰⴷⴷⴰⵔⵜ ⵎⵇⵇⵓⵔⵏ ⵉⴳⴰⵏ ⵜⴰⵣⴰⵢⴽⵓⵜ ⴳ ⵓⵎⴰⴹⴰⵍ ⴰⴽⴽⵯ. ⴳ ⵡⵓⵍ ⵏ ⵡⴰⵟⵍⴰⵚ ⵎⵇⵇⵓⵔⵏ ⵜⴰⵏⵉⵍⴰ ⵏ ⵜⵖⵉⵡⴰⵏⵜ ⵏ ⵜⴰⵔⴳⴰⵏⵜ ⵍⵍⵉ ⵉⵡⴰⵍⴰⵏ ⵉ ⵜⵙⴳⴰ ⵏ ⵜⵔⵓⴷⴰⵏⵜ.

## ⴰⴷⵖⴰⵔ
ⵉⵍⵍⴰ ⵓⴳⵯⵍⵉⴼ (ⵜⴰⴷⴷⴰⵔⵜ ⵏ ⵓⴳⵯⵔⵔⴰⵎ) ⵖ ⵓⴷⵡⵡⴰⵕ ⵏ ⵉⵏⵥⵕⴽⵉ ⴳ ⵓⵍ ⵏ ⵡⴰⵟⵍⴰⵚ ⵎⵇⵇⵓⵕⵏ ⵜⴰⵙⴳⴰ ⵏ ⵜⵖⵉⵡⴰⵏⵜ ⵏ ⵜⴰⵔⴳⴰⵏⵜ ⵉⴹⴼⴰⵕⵏ ⵉ ⵜⵎⵏⴰⵟⵜ ⵏ ⵜⵔⵓⴷⴰⵏⵜ ⴼ ⵉⴼⴼⵓⵙ ⵏ ⵓⴱⵔⵉⴷ ⴰⵏⴰⵎⵓⵔ ⵡⵉⵙ 8 ⵉⵣⴷⵉⵏ ⵎⵕⵕⴰⴽⵛ ⴷ ⵓⴳⴰⴷⵉⵔ, ⵜⴰⴷⴷⴰⵔⵜ ⴰⴷ ⵏ ⵓⴳⵯⵍⵉⴼ ⴰⵎⵇⵇⵔⴰⵏ  ⵉⵜⵜⴱⵏⴰ ⵙ ⵢⴰⵜ  ⵜⵙⴽⴰ ⵍⵍⵉ ⵉⵎⵙⴰⵙⴰⵏ ⴷ ⵓⵏⵣⵡⵉ ⵏ ⵜⵎⵏⴰⴹⵜ ⴰⵏⵏ, ⵍⵍⵉ ⵉⵕⵡⴰⵏ ⵉ ⵜⵓⴷⵔⵜ ⵏ ⵜⵣⵉⵣⵡⴰ, ⵜⴰⴳⴳⵓⴳ ⵜⴰⴷⴷⴰⵔⵜ  ⴰⵏⵏ ⵉ ⵓⵚⵎⵎⵉⴹ ⴷ ⵜⵔⵖⵉ ⵏ ⵜⴰⴼⵓⴽⵜ ⵉⴳⴳⵓⵜⵏ ⴱⴰⵀⵔⴰ, ⵉⴷⴷⵔ ⵓⴳⵯⵍⵉⴼ ⴰⵏⵏ ⴳ ⵜⴰⴷⴷⴰⵔⵜ ⵉⵣⵓⵣⵡⴰⵏ ⴽⵔⴰ ⵉⴳⴰ ⵜⵜ ⴰⵙⵙ ⵙ ⵎⴰ ⵉⵍⴰ ⵓⵙⴳⴳⵯⴰⵙ.

## ⴰⵎⵣⵔⵓⵢ
ⵜⵍⵍⴰ  ⵜⴰⴷⴷⴰⵔⵜ ⵏ ⵓⴳⵯⵍⵉⴼ ⵏ ⵉⵏⵥⵕⴽⵉ  ⵣⵖ ⴽⵉⴳⴰⵏ ⵜⴰⵙⵓⵜⵉⵏ ⵉⵣⵔⵉⵏ ⴳ ⵓⵎⵣⵔⵓⵢ,  ⵏⵏⴰⵏ ⵉⵎⵔⵣⵓⵜⵏ ⵎⴰⵙ ⵉⵍⵍⴰ ⵓⴳⵯⵍⵉⴼ ⴰⴷ ⵣⵖ ⵜⴰⵙⵓⵜ ⵜⵉⵙ 17, ⵉⵍⵉⵏ ⵡⵉⵢⵢⴰⴹ ⵏⵏⴰⵏ ⵎⴰⵙ ⵜⵜ ⵉⵏⵏ ⵉⴽⴽⴰ  ⵉⵍⵍⴰ  ⵣⵖ ⵓⴳⴳⴰⵔ,ⵓⵙⵜⵔⴰⵔ ⵏ ⵓⴳⵯⵍⵉⴼ ⴰⵏⵏ ⵉⵍⵍⴰ ⴳ ⵓⵙⴳⴳⵯⴰⵙ ⵏ 1850, ⵉⴽⵍⵍⵉ ⵉⵏⵏⴰ ⵉⵍⵙ ⵏ ⴽⵉⴳⴰⵏ ⵏ ⵎⵉⴷⴷⵏ ⴳ ⵓⴷⵡⵡⴰⵕ ⴰⵏⵏ ⴳ ⵜⵍⵍⴰ ⵜⴰⴷⴷⴰⵔⵜ ⵏ ⵓⴳⵯⵍⵉⴼ. ⵜⴰⴷⴷⴰⵔⵜ ⴰⴷ  ⴰⵔ ⵓⴽⴰⵏ ⵙⵓⵍ ⴳⵉⵙ ⵙⵙⵉⵎⵢⵓⵔⵏ ⵉⵎⵣⴷⴰⵖ ⵏ ⵜⵎⵏⴰⴹⵜ ⴰⵏⵏ ⴰⴳⵯⵍⵉⴼ, ⴷⴷⵔⵏ ⵜ ⵙⵓⵍ ⵜⵣⵉⵣⵡⴰ ⵙ ⵖⵉⵍⴰⴷ.
thumb|ⵜⴰⵡⵍⴰⴼⵜ ⵏ ⵓⴳⵯⵍⵉⴼ ⵏ ⵉⵏⵥⵕⴽⵉ ⴰⵏⴰⵎⵓⵏⵏ
ⵜⴷⴷⵔ ⴳ ⵓⴳⵯⵍⵉⴼ ⴰⴷ ⵖⵉⵍⴰⴷ ⵎⴰ ⵉⵜⵜⴳⴳⴰⵏ 280 ⵏ ⵜⴳⵯⵍⵉⴼⵜ ⵖ ⵍⵍⴰⵏ ⵜ ⵜⵉⵣⵣⵡⴰ ⵜⵉⵏⴰⵎⵓⵔⵉⵏ, ⴰⵔ ⵙⴳⴰⴷⴷⴰⵏ ⵉⵙⴽⵏⴰⵏ ⵏ ⵉⴳⵯⵍⵉⴼⵏ ⵣⵖ ⵓⵖⴰⵏⵉⵎ ⴷ ⵜⵣⵏⵉⵔⵜ ⵏ ⵡⴰⵢⵏⵉⵡⵏ ⴳⵏⵜ ⵜⵉⵃⵏⴱⴰⴱ, ⵖⵯⵎⴰⵏⵉⵏ ⵙ ⵜⴰⵍⵍⴰⵖⵜ.

ⵎⴰⵛⵛ ⴷⵔⵓⵙⵏⵜ ⵜⴳⵯⵍⵉⴼⵉⵏ ⵙⵓⵍ ⴷ ⵉⵖⴰⵎⴰⵏ ⴳ ⵜⴰⴷⴷⴰⵔⵜ ⵏ ⵉⵏⵥⵕⴽⵉ, ⴰⵛⴽⵓ ⵉⴷⵡⵔ ⵓⵏⵣⵡⵉ ⵙ ⵡⴰⵣⴰⵖ ⵍⵍⵉ ⵢⵓⵜⵏ ⵜⴰⵎⴰⵣⵉⵔⵜ ⴰⵏⵏ ⴽⵉⴳⴰⵏ ⵏ ⵉⵙⴳⴳⵯⴰⵙⵏ, ⵣⵖ ⵍⵍⵉⵖ ⵉⵍⵍⴰ ⵓⴳⴳⴰⵔ ⵏ 2700 ⵏ ⵓⴳⵯⵍⵉⴼ ⴳ ⵜⴰⴷⴷⴰⵔⵜ ⵏ ⵓⴳⵯⵔⵔⴰⵎ ⴰⵍⵍⵉⴳ ⴷ ⵉⵖⴰⵎⴰ ⵖⴰⵙ 280 ⵏ ⵜⴳⵯⵍⵉⴼⵜ. ⴷ ⵓⵍⴰ ⵉⵏⴳⴳⴰⵢⵏ ⵏ ⵡⴰⵎⴰⵏ ⴷ ⵉⵏⵥⵕⴰⵜⵏ ⵉⴳⴳⵓⵜⵏ ⵅⵯⵍⴰⵏ ⴽⵉⴳⴰⵏ ⵣⵖ ⵜⴰⴷⴷⴰⵔⵜ ⴰⵏⵏ.
thumb|ⴰⴳⵯⵍⵉⴼ ⵏ ⵉⵏⵥⵕⴽⵉ

## ⴰⵜⵉⴳ ⴰⴽⵙⵡⴰⵜ ⵏ ⵡⴰⵢⴷⴰ ⴷ ⵜⵓⵙⵙⵏⴰ
ⵉⴳⴰ ⵓⴳⵯⵍⵉⴼ ⵏ ⵓⴷⵡⵡⴰⵕ ⵏ ⵉⵏⵥⵕⴽⵉ ⴰⵢⴷⴰ ⴰⵏⴰⵎⵓⵔ ⴰⵎⵖⵔⵉⴱⵉ, ⴳ ⵓⵙⴳⴳⵯⴰⵙ ⵏ 2021 ⵜⴳⴰ ⵜⵎⴰⵡⴰⵙⵜ ⵏ ⵜⵓⵙⵙⵏⴰ ⵜⴰⵎⵖⵔⵉⴱⵉⵜ ⴰⴳⵯⵍⵉⴼ ⴰⴷ ⵎⴰⵙ ⵉⴳⴰ ⴰⵢⴷⴰ ⵏ ⵜⴼⴳⴰⵏⵉⵜ ⵏ ⵓⵎⴰⴹⴰⵍ, ⵜⵎⵎⴰⵖ ⵜⵎⴰⵡⴰⵙⵜ ⴰⴷ ⵢⵉⵍⵉ ⵓⴳⵯⵍⵉⴼ ⴰⴷ ⴷⴷⴰⵡ ⵏ ⵓⵃⵟⵟⵓ ⵏ ⵍⵢⵓⵏⵉⵙⴽⵓ, ⵉⴳ ⵢⴰⵏ ⵣⵖ ⵡⴰⵢⴷⴰ ⵉⵍⵍⴰⵏ ⴳ ⵓⵙⴷⴷⵉ ⵏ ⵜⵎⴰⴷⴷⴰⵙⵜ ⵏ ⵜⵎⵉⵣⴰⵔ ⵉⵎⵓⵏⵏ ⵏ ⵓⵙⵙⵍⵎⴷ ⴷ ⵓⵎⴰⵙⵙⵏ ⴷ ⵜⵓⵙⵙⵏⴰ (ⵍⵢⵓⵏⵉⵙⴽⵓ).

## ⵉⴽⵜⵜⵓⵔⵏ ⵏ ⵓⴳⵯⵍⵉⴼ


ⴰⴼⴰⵢⵍⵓ:Agⵯlif.jpg|thumb|ⴰⴳⵯⵍⵉⴼ
ⴰⴼⴰⵢⵍⵓ:Tizzwa.jpg|thumb|ⴰⵏⴰⵡ ⵏ ⵜⵉⵣⵣⵡⴰ
ⴰⴼⴰⵢⵍⵓ:Imcḍ.jpg|thumb|ⵉⵎⵛⴹ ⴷ ⵜⴽⵉⵔⴰ



## ⴰⵎⵙⵓⵍⴼ
ⵢⴰⵜⵜⵓⵢ ⵓⴳⵯⵍⵉⴼ ⵣⵖ ⵡⴰⴽⴰⵍ ⵓⴳⴳⴰⵔ ⵏ  980 ⵏ ⵉⴷ ⵎⵉⵜⵔⵓ, ⵉⵍⵉ ⴼ ⵜⵙⴳⴰ ⵏ ⵉⴼⴼⵓⵙ ⵏ ⵓⴷⵡⵡⴰⵕ ⵃⵎⴰ ⴰⴷ ⵉⵎⵏⵉⴷ ⵜⴰⴼⵓⴽⵜ. ⵜⴽⴽ ⵜⵜ ⵉⵏⵏ ⵜⴰⴷⴷⴰⵔⵜ ⵜⵓⵙⵉ 4000 ⵏ ⵜⴳⵯⵍⵉⴼⵜ, ⴰⵔ ⵉⵙⵢⴰⴼⵓ 25000 ⵉⴷ ⵍⵉⵜⵔⵓ ⵏ ⵜⴰⵎⵎⵏⵜ ⴽⵓ ⴰⵙⴳⴳⵯⴰⵙ, ⴰⵔ ⴳⵉⵙ ⵜⵙⵡⵡⵓⵔⵉ ⵓⴳⴳⴰⵔ ⵏ 150 ⵎⵍⵢⵓⵏ ⵏ ⵜⵉⵣⵣⵡⵉⵜ.

ⴰⵔ ⵣⴷⴷⵉⵏ ⵜⵉⵙⴽⵏⴰⵏ ⵏ ⵜⴳⵯⵍⵉⴼⵜ ⴳⵔⴰⵙⵏ ⵜ ⵙ ⵉⵣⴰⴽⴰⵔⵏ ⵏ ⵜⵣⵏⵉⵔⵜ ⴳⵏ ⴰⵙⵏ ⵜ ⵜⴰⵎⴰⵜⴰⵔⵜ ⵃⵎⴰ ⴰⴷ ⵉⵙⵙⴰⵏ ⴽⵓ ⵢⴰⵏ ⵜⵉⵙⴽⵏⵉⵜ ⵏⵏⵙ, ⴳⵏ ⵉ ⵜⵙⴽⵏⵉⵜ ⵢⴰⵜ ⵜⵛⵏⴱⵉⵜ ⵃⵎⴰ ⴰⴷ ⵣⵖ ⴳⵉⵙ ⵜⴼⴼⵓⵖⵏ ⴷ ⴰⵔ ⵣⵖ ⴳⵉⵙ ⴽⵛⵎⵏ ⵜ ⵜⵉⵣⵣⵡⴰ, ⵉⵍⵉⵏ ⵜ ⵜⵙⴽⵏⵉⵏ ⴰⵏⵏ ⴳ ⵓⵣⵓⵣⵡⵓ, ⵉⴳ ⵓⴳⵯⵍⵉⴼ ⵏ ⵉⵥⵕⴽⵉ ⵡⴰⴷ ⵉⵥⵍⵉⵏ ⵉⴳⴰⵏ ⴼⵖⵏⵉⵜ ⴳ ⵓⵎⴰⴹⴰⵍ ⴰⴽⴽⵯ.

## ⴰⴳⵯⵍⵉⴼ ⴰⵎⵇⵇⵔⴰⵏ ⴳ ⵓⵎⴰⴹⴰⵍ
ⵉⴳⴰ ⵓⴳⵯⵍⵉⴼ ⵏ ⵉⵏⵥⵕⴽⵉ ⴰⴳⵯⵍⵉⴼ ⵍⵍⵉ ⴽⵓⵍⵍⵓ ⵉⵎⵇⵇⵓⵕⵏ ⴳ ⵓⵎⴰⴹⴰⵍ, ⴷ ⵉⵥⴹⴰⵕ ⴰⴷ ⵏⵉⵏⵉ ⵎⴰⵙ ⵢⵓⵜ ⵉⵥⵓⵕⴰⵏ ⴳ ⵓⵎⵣⵔⵓⵢ  ⵉⴳ ⴰⵣⴰⵢⴽⵓ  ⴱⴰⵀⵔⴰ. ⵉⴳ ⵜⵜⴼⵉⵏⵜ ⵓⴼⴰⵏ ⵉⵎⵣⵡⵓⵔⴰ ⴼⵍⵏⵜ ⵉⴷ ⵉⴳ ⴰⵢⴷⴰ ⵏ ⵜⵙⴳⴰ ⵏ ⵙⵓⵙ ⵎⴰⵙⵙ ⵜ. ⴳ ⵓⵙⴳⴳⵯⴰⵙ ⵏ 1990 ⴷ 1996 ⵜⵅⵅⵓⵔⴱⴰ ⵜⴰⴷⴷⴰⵔⵜ ⴰⵏⵏ ⵙ ⵉⵏⴳⴳⴰⵢⵏ ⵏ ⵡⴰⵎⴰⵏ ⵉⴳⴳⵓⵜⵏ, ⵍⵍⵉ ⵙ ⵜⵜ ⵉⵏⵏ ⵉⴽⴽⴰⵏ ⵓⵜⵏ ⵜⴰⵎⵏⴰⴹⵜ ⴰⵏⵏ. ⵙ ⵜⵡⵉⵙⵉ ⵏ ⵜⵙⵏⵓⵔⴰⵢⵜ ⵜⴰⵎⵔⵉⴽⵉⵜ ⵏ ⵜⴳⵎⵉ ⵜⴰⵎⴰⴹⵍⴰⵏⵜ (ⵓⵙⴰⵉⴷ) ⴷ ⵍⵢⵓⵏⵉⵙⴽⵓ ⵜⴻⵜⵜⵓⵍⵍⵙ ⵜⵙⴽⴰ ⵏ ⵜⴰⴷⴷⴰⵔⵜ ⴰⵏⵏ ⴳ ⵓⵙⴳⴳⵯⴰⵙ ⵏ 2006, ⵙ ⵜⵖⴰⵔⴰⵙⵜ ⵜⴰⵣⴰⵢⴽⵓⵜ ⵙ ⵖ ⵉⴽⵍⵍⵉ ⵙ ⵜⵜ ⵉⵏⵏ ⵉⴽⴽⴰ (ⴰⴽⴰⵍ, ⴰⵥⵕⵓ, ⴰⴽⵛⵛⵓⴹ), ⵎⴰⵛⵛ ⵖⵉⵍⴰⴷ ⵓⵔ ⵙⵓⵍ ⴳⵉⵙ ⵍⵍⵉⵏⵜ ⵖⴰⵙ  ⴽⵔⴰ ⵏ ⵜⴳⵯⵍⵉⴼⵉⵏ ⴷⵔⵓⵙⵏⵉⵏ. ⵜⴳ ⵜⴰⵎⵎⵏⵜ ⵏ ⵓⴳⵯⵍⵉⴼ ⴰⴷ ⵜⴰⵎⵎⵏⵜ ⴱⴰⵀⵔⴰ ⵉⵍⴰⵏ ⴰⵜⵉⴳ ⴰⴽⵙⵡⴰⵜ.

ⵉⴷⴷⵔ ⵓⴳⵯⵍⵉⴼ ⴰⴷ ⵏⴳⵔ ⵜⵓⴳⵜⵜ ⵏ ⵜⵓⴳⴰ ⵏ ⵉⵊⵊⵉⴳⵏ ⵍⵍⵉ ⵉⵍⵍⴰⵏ ⴳ ⵡⴰⴷⴷⴰⴳⵏ ⵏ ⵍⵍⵓⵣ ⴷ ⵡⴰⵢⵏⵉⵡⵏ ⴷ ⵉⵊⵊⵉⴳⵏ ⵏ ⵜⵓⴳⴰ ⵏ ⵜⴰⴳⴰⵏⵜ ⵣⵓⵏⴷ  ⴰⵣⵓⴽⵏⵏⵉ ⴷ ⵉⵣⵔⵉ ⴷ ⵓⵊⵊⵉⴳ ⵏ ⵡⴰⴷⴷⴰⴳⵏ ⵏ ⵡⴰⵔⴳⴰⵏ.

## ⵜⵉⵡⴰⵍⴼⵉⵏ

ⴰⴼⴰⵢⵍⵓ:صورة لمنحل انزركي.png|ⵜⴰⵡⵍⴰⴼⵜ ⵏ ⵜⴰⴷⴷⴰⵔⵜ ⵏ ⵓⴳⵯⵍⵉⴼ ⵏ ⵉⵏⵥⵕⴽⵉ
ⴰⴼⴰⵢⵍⵓ:صورة لمنحل انزركي الجماعي.png|ⴰⴳⵯⵍⵉⴼ ⵏ ⵉⵏⵥⵕⴽⵉ
ⴰⴼⴰⵢⵍⵓ:منحل انزركي.png|ⵜⴰⴷⴷⴰⵔⵜ ⵏ ⵓⴳⵯⵔⵔⴰⵎ (ⵓⴳⵯⵍⵉⴼ ⵏ ⵉⵏⵥⵕⴽⵉ)
ⴰⴼⴰⵢⵍⵓ:منحل انزركي inzerki.png|ⵜⴰⴷⴷⴰⵔⵜ ⵏ ⵓⴳⵯⵍⵉⴼ ⵏ ⵉⵏⵥⵕⴽⵉ
ⴰⴼⴰⵢⵍⵓ:منحل انزركي Inzerki apiary.png|ⵜⴰⵡⵍⴰⴼⵜ ⵏ ⵜⴰⴷⴷⴰⵔⵜ ⵏ ⵓⴳⵯⵍⵉⴼ ⵏ ⵓⴷⵡⵡⴰⵔ ⵏ ⵉⵏⵥⵕⴽⵉ



## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)